25. október

25. október er 298. dagur ársins (299. á hlaupári) samkvæmt gregoríska tímatalinu. 67 dagar eru eftir af árinu.

 Atburðir 
 1154 - Plantagenetættin komst til valda í Englandi þegar Hinrik 2. varð konungur Englands.
 1187 - Alberto di Mora varð Gregoríus 8. páfi.
 1241 - Selestínus 4. (Goffredo da Castiglione) var kjörinn páfi. Hann dó rúmum tveimur vikum síðar og það tók hálft annað ár að kjósa arftaka hans.
 1415 - Englendingar sigruðu Frakka í orrustunni við Agincourt.
 1495 - Manúel 1. tók við ríki í Portúgal.
 1608 - Rúdolf 2. lét Matthíasi bróður sínum eftir ungversku krúnuna vegna þrýstings frá stéttaþinginu.
 1852 - Barnaskólinn á Eyrarbakka var settur í fyrsta sinn og er hann elsti starfandi barnaskóli á Íslandi.
 1854 - Krímstríðið: Orrustan við Balaclava fór fram.
 1875 - Fyrsta borgaralega hjónavígslan á Íslandi fór fram í Vestmannaeyjum er sýslumaður þar fékk leyfi konungs til að gefa saman nokkra mormóna.
 1914 - Fyrsta verkakvennafélag á Íslandi var stofnað þegar Kvenréttindafélag Íslands stóð að stofnun Verkakvennafélagsins Framsóknar í Reykjavík.
 1947 - Austurbæjarbíó var formlega opnað.
 1959 - Seinni Alþingiskosningarnar voru haldnar þetta ár; þær fyrstu samkvæmt nýrri kjördæmaskipan.
 1973 - Siglingasamband Íslands var stofnað af siglingafélögum í Reykjavík, Akureyri og Kópavogi.
 1976 - Tónlistarfélagið Vísnavinir var stofnað í Reykjavík.
 1983 - Urgent Fury-aðgerðin: Bandaríkjamenn hernámu Grenada.
 1983 - Microsoft gaf út fyrstu útgáfu Word fyrir MS-DOS.
 1994 - Andrew Wiles gaf út tvær stærðfræðilegar ritgerðir, sem endanlega sönnuðu síðustu reglu Fermats.
 1996 - Gro Harlem Brundtland sagði af sér embætti forsætisráðherra í Noregi og Torbjørn Jagland tók við.
 2001 - Microsoft sendi frá sér stýrikerfið Windows XP.
 2007 - Fyrsta farþegaflug Airbus 380-farþegaþotunnar var flogið á milli Singapúr og Ástralíu.
 2009 - 155 létust í tveimur sjálfsmorðssprengjuárásum í Bagdad.
 2010 - Yfir 400 fórust í jarðskjálfta og flóðbylgju sem reið yfir vesturströnd Súmötru.
 2021 – Herinn í Súdan framdi valdarán gegn borgaralegri bráðabirgðastjórn landsins og handtók Abdalla Hamdok forsætisráðherra.

 Fædd 
 1759 - William Grenville, breskur stjórnmálamaður (d. 1834).
 1825 - Johann Strauss II, austurrískt tónskáld (d. 1899).
 1838 - Georges Bizet, franskt tónskáld (d. 1875).
 1879 - Fritz Haarmann, þýskur raðmorðingi (d. 1925).
 1881 - Pablo Picasso, spænskur listamaður (d. 1973).
 1895 - Levi Eshkol, ísraelskur stjórnmálamaður (d. 1969).
 1921 - Mikael Rúmeníukonungur (d. 2017).
 1927 - Jorge Batlle, forseti Úrúgvæ. 
 1927 - Lawrence Kohlberg, bandarískur sálfræðingur, heimspekingur og menntunarfræðingur (d. 1987).
 1927 - Ingibjörg Þorbergs, íslenskt tónskáld (d. 2019).
 1928 - Peter Naur, danskur tölvunarfræðingur (d. 2016).
 1932 - Oddur Björnsson, íslenskt leikskáld (d. 2011).
 1942 - Egill Egilsson, íslenskur eðlisfræðingur (d. 2009).
 1959 - Skúli Gautason, íslenskur leikari.
 1965 - Þorsteinn Bachmann, íslenskur leikari.
 1965 - Valdir Benedito, brasilískur knattspyrnumaður.
 1972 - Esther Duflo, fransk-bandarískur hagfræðingur.
 1984 - Katy Perry, bandarísk söngkona.
 1984 - María Lvova-Belova, rússnesk stjórnmálakona.

 Dáin 
 625 - Bonifasíus 5. páfi.
 1047 - Magnús góði, Noregskonungur (f. 1024).
 1154 - Stefán Englandskonungur (f. um 1096).
 1359 – Beatrice af Kastilíu, drottning Portúgals (f. 1293).
 1400 - Geoffrey Chaucer, enskt skáld og heimspekingur (f. um 1343).
 1495 - Jóhann 2. Portúgalskonungur (f. 1455).
 1647 - Evangelista Torricelli, ítalskur stærðfræðingur (f. 1608).
 1733 - Giovanni Girolamo Saccheri, ítalskur jesúítaprestur og stærðfræðingur (f. 1667).
 1908 - Lewis Campbell, breskur fornfræðingur (f. 1830).
 1920 - Alexander Grikkjakonungur, dó úr blóðeitrun eftir að tveir apar bitu hann (f. 1893).
 1936 - Kristján Níels Jónsson, Káinn, vesturíslenskt skáld (f. 1860).
 1946 - Sveinbjörn Ásgeir Egilson, íslenskur sjómaður og rithöfundur (f. 1863).
 1963 - Björn Þórðarson, íslenskur stjórnmálamaður (f. 1879).
 1983 - Málfríður Einarsdóttir, íslenskur rithöfundur (f. 1899).
 2013 - Marcia Wallace, bandarísk leikkona (f. 1942).

Flokkur:Október